projecte-aina/catalan_government_crawling huggingface dataset:
Aquesta nova publicació vol aprofundir en la importància que tenen les condicions de vida de la gent jove en la configuració de les seves trajectòries vitals, així com en les oportunitats per afavorir la mobilitat de classe social.
L'estudi, dut a terme amb les dades de l'Enquesta de condicions de vida i hàbits de la població de Catalunya de 2006, ens dibuixa el perfil social dels joves de 15 a 29 anys i descriu a bastament les condicions de vida a partir de la informació que conté sobre llar, educació, llengua, mercat laboral, treball de cura, ingressos, habitatge, hàbits de compra, lleure, salut i mobilitat.
Col·lecció: Aportacions, núm. 44
La Direcció General de Joventut ha liderat, amb el suport del Consell Nacional de la Joventut de Catalunya, el Consell de l'Audiovisual de Catalunya i el Consell de la Informació de Catalunya (Col·legi de Periodistes de Catalunya), el projecte Mitjans de comunicació i joves, amb l'objectiu de conèixer el tractament informatiu de les persones joves als mitjans de comunicació, formular recomanacions i instruments per millorar-lo i impulsar el paper de les pròpies persones joves, com a productores d'informació, en la millora de la imatge del col·lectiu.
Aquesta recerca inclou les principals conclusions de l'estudi sobre el tractament informatiu de la gent jove, així com les propostes de mecanismes d'intervenció i, concretament, el decàleg per a un tractament informatiu adequat de les persones joves.
Col·lecció: Aportacions, núm. 45
En els darrers anys l'àmbit de la cultura i l'oci han viscut transformacions ràpides i profundes sota la influència de les tecnologies de la informació i la comunicació i l'arribada de nous col·lectius.
Des del punt de vista de les polítiques de joventut, la cultura es consolida com un eix d'intervenció marcat en el desenvolupament del Pla Nacional de Joventut 2010-2010.
A través d'aquesta recerca es vol saber quines són les necessitats dels i les joves en l'àmbit de la cultura i l'oci i quins instruments existeixen per donar-hi resposta.
Per tal de conèixer aquesta realitat s'ha tingut en compte les dades de l'enquesta de consum i pràctiques culturals de Catalunya, del Departament de Cultura i Mitjans de Comunicació, així com l'anàlisi de les polítiques públiques.
Aquesta publicació és la versió resumida de la recerca publicada íntegrament a la col·lecció Estudis (número 28).
Autors: Xavier Fina, Martí Comas, Marta Domènech, Sònia Marzo i Carles Spà
Col·lecció: Aportacions, núm. 46
Col·lecció Estudis: H àbits culturals i polítiques públiques
Hàbits culturals i polítiques públiques
La publicació Salut i joves, una síntesi de la recerca inclosa en la col·lecció Estudis (número 29), proporciona les dades més rellevants i actualitzades sobre l'estat de salut de les persones joves, els seus condicionants, les polítiques públiques que es fan relatives a la salut i l'adequació de les polítiques a les necessitats de la població jove.
La joventut és l'etapa de la vida amb un potencial de salut més elevat i, per aquest motiu, bona part de les problemàtiques de salut de les persones joves estan associades a les seves actituds i comportaments.
Col·lecció: Aportacions, núm. 47
Col·lecció Estudis: Dels contextos i les pràctiques de risc a les polítiques de promoció de la salut
Dels contextos i les pràctiques de risc a les polítiques de promoció de la salut
Durant els darrers anys, l'expressió 'generació ni-ni' s'ha popularitzat i ha esdevingut un referent mediàtic, polític i acadèmic.
En contraposició, han aparegut investigacions crítiques que apunten la necessitat de relativitzar el fenomen i proposen emmarcar-lo en els processos actuals de transformació socioeconòmica.
Des de l'Observatori Català de la Joventut, de la Direcció General de Joventut del Departament de Benestar Social i Família, i en col·laboració amb l'Idescat, s'ha analitzat el fenomen des d'una perspectiva més àmplia i una lectura crítica de l'indicador estàndard, s'ha constatat la necessitat de definir i de generar un indicador alternatiu i, finalment, s'ha realitzat el càlcul a partir del disseny d'un indicador nou, nomenat NEET-restringit.
Us convidem a consultar tant els resultats de la recerca com també l'indicador que ha estat incorporat a l'apartat de Cohesió social del Sistema d'indicadors sobre la joventut a Catalunya.
Col·lecció: Aportacions, núm. 48
Per consultar tant els resultats de la recerca com també l'indicador que ha estat incorporat a l'apartat de Cohesió social
En aquesta publicació es presenten els resultats d'una recerca sobre participació juvenil en l'àmbit local.
La recerca aprofundeix en un cas concret a partir del qual es defineixen un conjunt d'elements d'anàlisi que permeten valorar com l'acció comunitària pot aportar un valor afegit en la promoció d'experiències de participació juvenil.
Concretament, s'analitza una experiència desenvolupada en un municipi de la província de Barcelona, en la qual s'està promovent la participació de joves en un àmbit específic: l'escola i el barri, i des d'una dimensió comunitària.
Aquesta recerca és la guanyadora del Premi Joventut 2010 que convoca el Departament de Benestar Social i Família.
Col·lecció: Aportacions, núm. 49
La gent jove té un protagonisme destacat en la presència i rellevància creixents que en els últims temps han adquirit les mobilitzacions socials.
Aquestes mobilit­zacions acostumen a ser impulsades per moviments, plataformes o col·lectius que tenen un caràcter més espontani i horit­zontal que les organitzacions polítiques tradicionals.
Aquesta publicació recull els principals resultats d'una recerca sobre la participació de les persones joves en aquests tipus de moviments socials.
Des d'una aproximació qualitativa, l'estudi es pregunta pels motius que ajuden a entendre per què la gent jove partici­pa en aquests moviments i en aquests col·lectius.
A través de l'anàlisi es posa de manifest el paper d'elements com els re­cursos propis, l'entorn familiar i l'afectiu, el context local, la trajectòria associativa o altres de més subjectius, com la con­cepció de l'esfera política o la visió de la democràcia i la societat.
Col·lecció: Aportacions, núm. 50
Aquesta publicació aborda la problemàtica del relleu generacional al camp català a partir d'analitzar el paper de les persones joves en la configuració d'un nou paradigma agrosocial.
L'estudi analitza les característiques de la nova pagesia, un model de futur basat en la producció ecològica i la venda de proximitat, així com en una actitud optimista i oberta a la innovació.
Quin paper hi fan les persones joves i quines dificultats tenen per implementar el seu projecte?
Quin tipus de joves estan impulsant aquestes noves pràctiques?
Quines intervencions públiques són necessàries per incentivar aquests processos?
Aquest llibre, resum de la tesi doctoral guanyadora del Premi Joventut 2012, és la primera anàlisi comparada del fenomen de la nova pagesia a Catalunya i contribueix a donar resposta a aquestes preguntes.
Col·lecció: Aportacions, núm. 53
La societat en què vivim està fortament influenciada per l'ús massiu de les tec­nologies de la informació i comunicació (TIC).
La seva aparició ha canviat els mitjans d'accés als continguts audiovi­suals i els continguts en si, així com les formes de participació ciutadana.
I són les persones joves les qui encapçalen l'apropiació d'aquestes tecnologies.
Pels joves que han crescut a l'era digital, ac­cedir a continguts en línia s'ha convertit en la seva cultura nativa i les xarxes so­cials, els dispositius mòbils i la hipercon­nexió són la seva quotidianitat.
En aquest context, la Direcció General de Joventut ha encarregat a un equip d'especialistes sobre la temàtica la redacció d'aquest informe, que exposa l'estat de la qüestió sobre TIC i joves, realitzat des d'una visió inclusiva i amb la pretensió d'orientar les persones que porten a terme actuacions en l'àmbit de la joventut.
Col·lecció: Aportacions, núm. 54
Aquesta publicació analitza l'evolució de les pràctiques i els consums culturals de la joventut catalana des de principis de segle fins a l'actualitat, un període marcat per l'omnipresència de les noves tecnologies i la crisi econòmica iniciada l'any 2008.
La recerca indaga les diferències entre la participació cultural de les noves i les velles generacions i les diferències dins del col·lectiu juvenil, i fa un seguit de recomanacions per estimular la participació cultural dels joves.
Aquesta publicació és un resum dels principals resultats d'una recerca més àmplia publicada pel Consell Nacional de la Cultura i de les Arts a partir de les dades de l'Enquesta de participació cultural del Departament de Cultura.
Col·lecció: Aportacions, núm. 55
Informe CoNCA: La participació cultural de la joventut catalana 2001-2015
La participació cultural de la joventut catalana 2001-2015
La crisi econòmica ha impactat de manera directa en la situació laboral i les experiències vitals de les persones joves a Catalunya.
En els darrers anys, una part de la població jove ha marxat a l'estranger a cercar aquestes oportunitats i experiències que no troba al nostre país.
En aquest procés, molts adquireixen competències professionals i socials que els poden ser útils per a la seva reinserció professional a Catalunya.
La recerca que us oferim pretén fer una aproximació a la percepció que les persones joves i les empreses catalanes tenen de les competències adquirides en els processos de mobilitat laboral internacional i a la valoració que en fan, per tal de donar pistes per a la formulació de polítiques que n'incentivin i facilitin el retorn.
Col·lecció: Aportacions, núm. 56
Aquesta publicació analitza com les experiències de participació contribueixen a l'aprenentatge i a la vivència de la ciutadania de quatre joves d'origen familiar immigrat.
En primer lloc, s'acoten els principals conceptes teòrics: participació i ciutadania com a pràctica.
En segon lloc, s'explica el marc metodològic i epistemològic de la recerca, la qual es desenvolupa a partir de la combinació entre la metodologia narrativa i la recerca visual.
En tercer lloc, es presenten els resultats de la recerca que giren al voltant de dos eixos.
D'una banda, els conceptes que emergeixen de les converses amb les joves: la xarxa social, l'agència, la religió i els aspectes vinculats a l'ètnia, la classe social i el gènere de les noies.
De l'altra, les possibilitats d'acció de les joves amb relació al concepte de ciutadania, tant als àmbits educatius formals com no formals.
Finalment, es conclou el text amb dues reflexions vinculades a la ciutadania de les joves i a les seves oportunitats per actuar.
Aquesta recerca, publicada a la col·lecció Aportacions de l'Observatori Català de la Joventut, va ser la guanyadora del Premi Joventut 2018 convocat per l'Agència Catalana de la Joventut
Col·lecció: Aportacions, núm. 59
Aquesta publicació reflexiona sobre la implicació de la gent jove en la definició de les polítiques públiques i, concretament, sobre la qualitat democràtica dels processos participatius que es fan amb joves.
D'una banda, es realitza un breu estat de la qüestió sobre les característiques de la participació de la joventut en el segle XXI i els factors explicatius.
De l'altra, a partir d'aquest marc, i amb l'ajuda de l'avaluació d'alguns processos participatius, es reflexiona sobre els criteris de qualitat per millorar els processos participatius juvenils.
El reconeixement dels diferents perfils i col·lectius de joves i la necessitat d'incorporar perfils socials de persones joves menys participatives des d'un enfocament interseccional, són algunes de les principals reflexions d'aquesta publicació.
En aquesta línia, es posa de manifest el paper fonamental de la mirada comunitària per aconseguir espais de participació més plurals i inclusius.
Col·lecció: Aportacions, núm. 61
Aquesta publicació presenta una anàlisi de l'interès, previsió i motivacions d'anar a viure o no a un municipi rural entre les persones joves que viuen en municipis urbans, incloses les que abans vivien en entorns rurals.
L'anàlisi es basa en una explotació de l'Enquesta a la joventut de Catalunya de 2017 i planteja qüestions rellevants per fomentar l'arrelament i el retorn de les persones joves als entorns rurals.
L'envelliment de la població de les zones rurals és un repte que actualment ocupa la centralitat de l'agenda del desenvolupament sostenible d'aquestes zones.
La conseqüent manca de relleu generacional dificulta la vertebració social d'aquests territoris i reflecteix la manca d'oportunitats que ofereixen a les noves generacions.
Autors: Joan Checa Rius, Laura Soler Rodríguez i Oriol Nel·lo Colom
Col·lecció: Aportacions, núm. 62
Estudi detallat de l'evolució dels aspectes relacionats amb la salut de la població juvenil catalana en els darrers anys.
La recerca analitza els comportaments, actituds i principals magnituds de la salut dels i les joves a partir de diferents àmbits (treball, oci, àmbit domèstic, etc.) i ho fa combinant tècniques d'anàlisi quantitatives i qualitatives.
Construcció social del gènere és un estudi patrocinat per la Fundación Alcohol y Sociedad.
L'estudi pretén aprofundir en les actituds i comportaments de risc entre les persones joves.
Especialment, se centra en els riscos vinculats als hàbits d'alimentació i relacions sexuals, i ho fa comparant els resultats d'una enquesta feta a joves de 15 a 19 anys al 2004 amb els resultats de la mateixa enquesta feta al 2005.
Aquest és el tercer estudi fet amb el patrocini de la Fundación Alcohol y Sociedad en el que s'introdueixen aspectes claus de les dues publicacions anteriors i s'afegeix un tercer bloc temàtic amb la finalitat d'aproximar-se sobre el coneixement de les persones joves respecte el que vol dir participar.
Concretament s'estudien quins són els seus valors relacionats amb la participació, les seves habilitats social i les actituds i practiques participatives.
L'estudi pretén analitzar de quina manera la pràctica associativa influeix sobre les trajectòries professionals dels joves, i el paper de l'educació en aquestes interaccions.
La recerca explota amb detall la part dels resultats de l'Enquesta als joves de Catalunya 2002 sobre itineraris formatius i laborals, i complementa l'anàlisi amb tècniques qualitatives.
Autors: Rafael Merino, amb la col·laboració de Roser Armengol (treball de camp) i Miguel Quesada (anàlisi de dades)
La Direcció General de Joventut ha volgut fer una aproximació a la joventut gitana des de l'àmbit de la participació.
L'estudi té per objecte conèixer els tipus i canals habituals de participació d'aquest col•lectiu, les barreres que la poden dificultar i els elements que la poden facilitar.
L'estudi és també un punt de partida per conèixer la presència que té la joventut gitana en les polítiques de joventut.
La recerca analitza la diversitat d'actituds dels joves entorn a les conductes i comportaments medi ambientals.
La participació ciutadana, sigui a nivell individual o col•lectiu, ha tingut i té un paper fonamental en la generació i manteniment d'aquesta consciència col•lectiva i de les actuacions que se'n deriven.
Col·lecció: e-quaderns, núm. 10
A través d'aquest estudi, la Direcció General de Joventut vol realitzar una fotografia acurada dels processos que porten les persones joves a participar socialment i políticament.
El principal objectiu d'aquesta recerca és aprofundir i analitzar quin és el grau de representació juvenil en els consistoris municipals del nostre país, així com aprofundir en el coneixement del seu perfil polític i social.
Els autors de la investigació intenten respondre preguntes com ara, com són les persones joves que participen activament en la política institucional?
Quines són les seves motivacions per fer ho?
Participar institucionalment comporta no participar mitjançant altres canals?
Quin pes tenen les persones joves en la nostra política institucional?
Sens dubte, és important conèixer com són aquests joves que desenvoluparan un paper clau en els propers anys.
Col·lecció: e-Quaderns, núm. 11
El 31 de març celebrem el Dia per a la Visibilitat Trans*, iniciativa que va néixer el 2009 de la ma de l'activista transsexual estatunidenca Rachel Crandall, com a reacció pels pocs dies festius LGBTI.
Fins aleshores la única commemoració que es coneixia era el Dia Internacional de la Memòria Transsexual, que recordava a les persones trans* víctimes de crims d'odi.
La Generalitat de Catalunya mitjançant la Direcció General d'Igualtat, se sumen en aquesta iniciativa per continuar reivindicant els drets i la igualtat de les persones trans*, perseverant en la lluita contra tota mena de discriminació que aquest col·lectiu pugui patir.
Ens sumem a la idea de que les realitats trans* estiguin cada dia més presents en tots els àmbits de la vida, donant reconeixement, escoltant, veient, sensibilitzant i en aquesta ocasió celebrant el Dia per la Visibilitat Trans*.
El Dia de la Visibilitat Lèsbica té l'objectiu de fer visibles les lesbianes en la seva doble discriminació per ser dones i lesbianes.
Es porta a terme a diversos països en dates diferents però cada estat ho ha adaptat al seu calendari segons els esdeveniments a recordar, tot i que no hi ha una data consensuada.
A Catalunya se celebra el 26 d'abril una data entre el 8 de març, dia internacional de les dones i el 17 de maig, Dia Internacional contra la homofòbia, la lesbofòbia, la transfòbia i la bifòbia.
En diferents llocs del món es fa una crida a visibilitzar-se en l'espai públic i al compromís per fer polítiques que reconeguin la doble discriminació i per tal d'avançar cap a la igualtat jurídica i real de les lesbianes.
L'any 2016, a Catalunya es va aprovar un nou model de salut que no considera la transsexualitat una patologia.
D'altra banda, s'expedeix el carnet de salut amb el nom sentit a través de la Xarxa pública de Serveis d'Atenció Integral LGBTI de Catalunya [URL], i d'altres carnets i protocols que possibiliten a les persones trans* ser anomenades amb el nom sentit (T-16 de transport, carnet de biblioteques, de discapacitat, a les escoles i a les universitats a l'administració i a joventut..
Enguany l'OMS ha tret del catàleg de malalties mentals (ICD-11) la transsexualitat per posar-ho a debat entre els seus estats membres durant el 2019 amb la previsió de que sigui efectiu a partir de l'1 de gener de 2020.
Tot i els avenços, ens queden encara molts reptes per afrontar, i ho volem fer amb les entitats dels col·lectius de les persones TRANS*
La passió ha de durar per sempre?
Bona praxis del SAI del Solsonès que aprofitant les festes de Carnaval, han afegit la mirada LGBTIQ a la campanya que tenen el grup de gèneres per prevenir agressions sexistes,, i a nivell personal, al punt lila.
Dia Internacional de la visibilitat trans
Servei d'Atenció a la Diversitat Sexual i de Gènere de la Cerdanya
Promoció de la Salut de les Persones Trans
Nou servei gratuït d'informació i assessorament de la salut per a persones trans
Per tal d'informar a tota la població sobre el respecte als drets de les persones LGBTI i de com denunciar la LGBTIfòbia, la Direcció General d'Igualtat i els FGC, signen un conveni per vinilar un tren amb la informació que recorrerà les estacions de Catalunya durant 9 mesos amb la informació.
Igualment, a les pantalles de FGC, es passarà diàriament el vídeo de com denunciar amb les mateixes imatges que el tren vinilat.
En motiu de la celebració dels dies internacionals (17de maig, dia contra l'homofòbia, i 28 de juny dia de l'orgull LGBTI) els ferrocarrils de la generalitat posen llums de colors de l'arc de sant martí per commemorar aquesta data.
Aquesta mostra es fruit de la col·laboració entre el Departament d ́Educació i el Departament de Treball, Afers Socials i Famílies, dins del projecte "Talent creatiu i empresa", amb l ́alumnat de cicles formatius de formació professional d ́arts plàstiques i disseny.
Al concurs hi han participat més de 100 alumnes de 10 escoles de Catalunya i s ́han seleccionat els cartells que formen, de manera entenedora, el respecte a l ́orientació sexual i a la identitat i l ́expressió de gènere entre els usuaris i usuàries d ́equipaments cívics i residencials en què assisteixen persones grans de Catalunya.
L ́article 17.4, del 10 d ́octubre, regula que els serveis socials i específicament les residències per a la gent gran, tan públiques com privades, han de vetllar perquè no es produeixin situacions de discriminació de les persones LGBTI, tan si viuen soles com si viuen en parella.
El respecte a l ́orientació sexual, la identitat o l ́expressió de gènere és una obligació legal.
El Grup de Treball de Persones Grans del Consell Nacional LGBTI de Catalunya (òrgan de participació ciutadana), en què estan representades totes les entitats LGBTI de Catalunya va aprovar la proposta d ́elaborar un cartell artístic per visualitzar la no-discriminació de la gent gran dins l ́àmbit social i sensibilitzar la ciutadania contra l ́homofòbia, la bifòbia i la transfòbia que poden patir aquestes persones més vulnerables.
"Vull ser qui soc "n'és el resultat.
La trajectòria historia dels 35 anys del moviment LGBT a Catalunya evidencia, a través del testimoni dels cartells d ́aquesta exposició, moments significatius i la importancia que ha tingut el moviment associatiu LGBT al llarg d ́aqquests anys.
Aquesta exposicio i el catàleg que l ́acompanya volen retre homenatge a aquells centenars de persones que han treballat per la consecució de totes les lleis que actualmente atorguen la igualtat legal per a les persones gais, lesbianes, bisexuals i transsexuals i en contra de qualsevol discriminació per raó d ́orientació sexual o d ́identitat de gènere.
Les nombroses entitats LGBT que hi ha avui a Catalunya han recollit el testimoni dels seus precursors, conscients que el camí ha estat llarg i difícil, i continuen treballant per l ́assignatura pendent d ́aconseguir visibilitat i equiparació social en tots els àmbits de la vida quotidiana.
El Consell de l'Audiovisual de Catalunya (CAC), el Col·legi de Periodistes i la Generalitat han elaborat una sèrie de recomanacions sobre el tractament de les persones lesbianes, gais, bisexuals, transgèneres i intersexuals (LGBTI) als mitjans audiovisuals.
El codi suposa una nova eina de treball per als professionals dels mitjans de comunicació i per a les productores audiovisuals i de l'àmbit de la publicitat.
El document formula 19 recomanacions que fan referència al llenguatge, als recursos visuals, a la informació, i a la ficció, l'entreteniment i la publicitat, per tal de fomentar la visibilitat de les persones LGBTI mitjançant una presència normalitzada i no estereotipada.
La redacció de la guia dona resposta a l'article 15 de la Llei 11/2014, per a garantir els drets LGBTI i per erradicar l'LGBTIfòbia, que estableix que el CAC ha de vetllar perquè els mitjans de comunicació no vulnerin els principis d'aquesta llei, en el sentit que tractin amb normalitat la diversitat afectivosexual, la diversitat familiar, i la identitat i l'expressió de gènere, mostrant referents positius, i, finalment, establir recomanacions sobre els usos lingüístics i el tractament i l'ús de les imatges amb relació a l'homosexualitat, la bisexualitat, la transidentitat i la intersexualitat.
InOutRadio, una ràdio feta per dones i per a dones.
L'emissora es pot escoltar en streaming i en format podcast al web inoutradio.com
L'any 2016 s'ha presentat un nou protocol de reproducció humana assistida (RHA) a Catalunya.
La nova directriu permetrà, entre d'altres objectius, que totes les dones tinguin accés a la cartera de serveis de la RHA als centres sanitaris públics, independentment de si tenen parella o de si aquesta és masculina o femenina, un dret que fins ara no estava garantit.
Voluntàries de diferents entitats expliquen el paral·lelisme entre el seu voluntariat i la seva visibilitat.
"I Visqueren Felices" sorgeix d'una voluntat d'incidència i pedagogia.
Un projecte que es va gestant des de la idea a la xarxa i que segueix sumant, des de la necessitat, des del compromís.
Projecte del llibre " I visqueren felices.
Relats de lesbianes, raretes i desviades" un llibre que forma part d'un projecte de visibilització i la voluntat de dotar d'elements positius el fet de ser i sentir-se lesbiana o dona transgènere.